Greek Legal Document

Category: 218

Content:
32. ΝΟΜΟΘΕΤ. ΔΙΑΤΑΓΜΑ υπ’ αριθ. 1341  της 2/5 Φεβρ. 1973 (ΦΕΚ Α΄ 31) Περί χορηγήσεως ειδικού προσωρινού επιδόματος εις το ανώτατον διδακτικόν προσωπικόν των Ανωτάτων Εκπαιδευτικών Ιδρυμάτων. Άρθρ.1.-1.Εις τους καθηγητάς και εντεταλμένους υφηγητάς των Ανωτάτων Εκπαιδευτικών Ιδρυμάτων χορηγείται δια το χρονικόν διάστημα από 1ης Ιαν. 1973 μέχρι 31 Αυγ. 1973 ειδικόν μηνιαίον επίδομα οριζόμενον ως κατωτέρω: α)Δια τους τακτικούς καθηγητάς, τους επικουρικούς καθηγητάς και του μονίμους καθηγητάς εκτάκτων αυτοτελών εδρών εις δραχ. 10.000. β)Δια τους εκτάκτους εντεταλμένους επί τριετεί θητεία καθηγητάς εις δραχ. 8.000. γ)Δια τους εντεταλμένους υφηγητάς εις δραχ. 6.000. 2.Του, κατά τας διατάξεις της προηγουμένης παραγράφου, επιδόματος του οριζομένου δια τους εντεταλμένους υφηγητάς, δικαιούνται και οι κατά το άρθρ. 4 του Ν.Δ. 688/70 διδάσκοντες εις Ανώτατα Εκπαιδευτικά Ιδρύματα ειδικοί επιστήμονες, εφ’ όσον ούτοι κέκτηνται διδακτορικόν δίπλωμα. 3.Το, κατά τας προηγουμένας παραγράφους, επίδομα δεν λαμβάνεται υπ’ όψιν δια τον υπολογισμόν των δώρων Χριστουγέννων και Πάσχα, ως και του ειδικού επιδόματος αδείας. Δια του άρθρ. 1 Ν.Δ. 115/1973, κατωτ. σελ. 58,31 ωρίσθη ότι το ανωτέρω επίδομα θα καταβάλλεται μέχρι 31 Αυγ. 1974. Άρθρ.2.-1.Οι κατά το προηγούμενον άρθρον δικαιούμενοι του κατά τας διατάξεις του παρόντος επιδόματος δεν λαμβάνουν τούτο, εφ’ όσον ασκούν παραλλήλως έτερον επάγγελμα. 2.Οι ανωτέρω, κατέχοντες ετέραν δημοσίαν θέσιν ή τοιαύτην παρά Νομικώ Προσώπω Δημοσίου Δικαίου, δι’ ην καταβάλλεται κατά νόμον επιμίσθιον ή συμμετέχοντες εις ιατρικά συμβούλια ή παρέχοντες υπηρεσίας ως σύμβουλοι ή νομικοί σύμβουλοι ή δικηγόροι εις κέντρα Ερευνών, Μελετών και Προγραμματισμού του Δημοσίου, ή εις Νομικά Πρόσωπα Δημοσίου Δικαίου, Δημοσίας Επιχειρήσεις και Τραπέζας, λαμβάνουν το ήμισυ του κατά το προηγούμενον άρθρον επιδόματος. Άρθρ.3.-Οι δικαιούχοι του κατά τας διατάξεις του παρόντος επιδόματος, υποχρεούνται όπως προ πάσης λήψεως τούτου υποβάλλουν υπεύθυνον δήλωσιν περί συνδρομής ή μη εν τω προσώπω των των προϋποθέσεων μη καταβολής τούτου ή καταβολής κατά το ήμισυ, αναλαμβάνοντες άμα την υποχρέωσιν γνωστοποιήσεως πάσης επιγενομένης σχετικής μεταβολής. Άρθρ.4.-Η ισχύς του παρόντος άρχεται από 1ης Ιαν. 1973.